बीएसएपफ के कुछ जवान नदी अभियान के दौरान मेरे साथ थे और उन सभी को हैरानी होती थी कि मैं कैसे पूरी रात और अगले दिन पूरे दिन गाड़ी चला सकता था और उसके बाद दिन में ढेर सारी मीटिंग भी कर लेता था। योग आपको यही क्षमता देता है कि अगर आप लगातार तीन रात नहीं सोएं, तब भी आप पूरी तरह से ठीक रहते हैं। इसकी वजह है कि योग हमारे भीतर कुछ खास तरह की व्यवस्था लाता है। मैं चाहता हूं कि हमारे देश का हर जवान इस तरह से सशक्त हो।